                             højesterets dom
                            afsagt tirsdag den 19. maj 2015
sag 312/2013
(2. afdeling)
andelsselskabet hasmark strands vandforsyning
(advokat jens jacob dühr)
mod
hasmark strand feriepark aps
(advokat henriette soja)
i tidligere instanser er afsagt dom af retten i odense den 4. oktober 2012 og af østre lands-
rets 15. afdeling den 4. juli 2013.
i pådømmelsen har deltaget fem dommere: lene pagter kristensen, niels grubbe, jon
stokholm, oliver talevski og jens kruse mikkelsen.
påstande
appellanten, andelsselskabet hasmark strands vandforsyning (vandforsyningen), har ned-
lagt påstand om, at indstævnte, hasmark strand feriepark aps, skal betale 744.000 kr. med
procesrente af 215.000 kr. fra den 9. februar 2009, af 215.000 kr. fra den 23. februar 2009, af
214.000 kr. fra den 25. maj 2009 og af 100.000 kr. fra den 18. juli 2013.
hasmark strand feriepark aps (ferieparken) har påstået stadfæstelse.
vandforsyningen har opfyldt landsrettens dom og har herunder betalt 100.000 kr. i sagsom-
kostninger for byret og landsret til ferieparken. vandforsyningens påstand skal ses på denne
baggrund.
                                               - 2 -
anbringender
vandforsyningen har anført, at både dens regulativ og størrelsen af anlægsbidraget er god-
kendt af kommunen i overensstemmelse med de dagældende bestemmelser i vandforsynings-
lovens § 55, stk. 1 og 4, samt § 53, stk. 1. kommunen har ikke i forbindelse med godkendel-
sen af takstbladet for 2008 gjort nogen bemærkning om, at det alene kan anvendes på fremti-
dige stigninger i vandforbruget. i henhold til regulativets punkt 3.4 har vandforsyningen end-
videre siden 1995 haft hjemmel til at opkræve supplerende tilslutningsbidrag (anlægsbidrag)
ved væsentlige ændringer på en ejendom, og en sådan opkrævning kan ske uden vedtagelse af
et takstblad.
det fremgår af punkt 12.1 i det dagældende normalregulativ, at opkrævning af anlægsbidrag
for ejendomskategorier, som ikke fremgår af takstbladet, skal godkendes af kommunalbesty-
relsen. heraf kan det udledes, at det er muligt at opkræve supplerende anlægsbidrag, selv om
den pågældende kategori ikke fremgår af vandforsyningens takstblad. vandforsyningslovens
§ 53 indeholdt heller ikke et sådant krav. dette fremgår også af by- og landskabsstyrelsens
svar på spørgsmål nr. 1, 6 og 7.
betingelsen for at opkræve supplerende anlægsbidrag er herefter alene, at der er sket en æn-
dret anvendelse af den pågældende ejendom, siden der oprindeligt blev betalt anlægsbidrag,
og at den ændrede anvendelse har medført et merforbrug. i den konkrete sag er den oprinde-
lige teltplads siden tilslutningen til vandforsyningen ombygget til et moderne badeland med
bassiner, vandrutsjebaner, vandland mv., og vandforbruget er mangedoblet. betingelserne for
at opkræve et supplerende anlægsbidrag er derfor opfyldt.
ferieparken har anført, at en opkrævning af supplerende anlægsbidrag efter punkt 3.4 i vand-
forsyningens regulativ kun kan ske på baggrund af de til enhver tid gældende takster for
vandforsyningen, som er godkendt af kommunen i henhold til vandforsyningslovens § 53,
stk. 1. vandforsyningen har derfor ikke haft hjemmel til at opkræve supplerende anlægsbidrag
ud fra andre takster end de takster, der fremgår af vandforsyningens godkendte takstblade.
takstbladene fra 2007 og tidligere gav ikke mulighed for at opkræve supplerende anlægsbi-
drag baseret på stigninger i vandforbruget. den nye bestemmelse om supplerende anlægsbi-
drag i takstbladet for 2008, punkt 1.4, kan derfor kun anvendes i forhold til nytilslutninger og
i forhold til beregning af supplerende anlægsbidrag for ændringer i forholdene – herunder
                                              - 3 -
vandforbruget – på en tilsluttet ejendom, der indtræder efter ændringen af takstbladet. der
henvises i den forbindelse til by- og landskabsstyrelsens svar på spørgsmål nr. 2a, hvorefter
det supplerende anlægsbidrag ved ændrede forudsætninger bør beregnes som forskellen mel-
lem kategorierne i det takstblad, som gælder på det tidspunkt, hvor ændringen finder sted.
vandforsyningen kan derfor ikke opkræve et supplerende anlægsbidrag under henvisning til,
at ferieparkens vandforbrug steg i årene før ændringen af takstbladet i 2008.
en opkrævning, hvor ændringerne i vandforbruget på en ejendom beregnes på grundlag af
takster, der er vedtaget efter ændringerne i vandforbruget, indebærer, at de nye takster gives
tilbagevirkende kraft. en sådan tilbagevirkende kraft må kræve en særlig klar hjemmel, som
ikke foreligger i denne sag.
ferieparken har for højesteret frafaldet anbringendet om størrelsen af vandforbruget i 2009,
da det ikke har betydning for denne sag, som angår beregningen af et supplerende anlægsbi-
drag for ændringer før 2008.
supplerende sagsfremstilling
af vandforsyningens regulativ, der er godkendt af den daværende otterup kommune i 1995,
fremgår bl.a.:
      ”1. indledende bestemmelser.
      …
      1.2. bestemmelserne om fastsættelse af anlægs- og driftsbidrag har hjemmel i vandfor-
      syningslovens § 53, stk. l. anlægsbidrag omfatter bidrag til hovedanlæg, bidrag til for-
      syningsledningsnet og bidrag til stikledning. driftsbidrag kan omfatte fast afgift og
      afgift pr. kbm leveret vand. bidragene fremgår af vandforsyningens takstblad.
      …
      3. ret til forsyning med vand.
      3.1. enhver ejer, hvis ejendom kan forsynes med vand fra en forsyningsledning, der fø-
      rer forbi eller ind over ejendommen, har ret til forsyning med vand til almindelig hus-
      holdningsbrug, til almindeligt landbrug (herunder ikke markvanding) og til anden er-
      hvervsvirksomhed, når denne anden erhvervsvirksomhed benytter vand i mindre om-
      fang.
      indlæggelsen af og forsyningen med vand sker mod betaling af anlægsbidrag og drifts-
      bidrag og iøvrigt på de vilkår, som er fastsat i regulativet og selskabets vedtægt.
      3.2. vandforsyningen bestemmer, i hvilket omfang der kan leveres vand til erhvervs-
      virksomhed, som benytter vand i større omfang, og vand til sprinkleranlæg til brand-
      slukningsformål. vandforsyningen fastsætter i hvert enkelt tilfælde vilkårene for en så-
      dan levering.
                                             - 4 -
     3.3. etablering af vandindlæg fra vandforsyningen som reserve for en ejendoms eget
     vandindvindingsanlæg kan normalt ikke ventes tilladt.
     vandforsyningen kan dog i undtagelsestilfælde tillade etableringen på særlige vilkår.
     3.4. hvis forudsætningerne for de fastsatte og betalte anlægsbidrag ændres ved senere
     om- eller tilbygning eller ændret anvendelse af ejendommen, kan vandforsyningen for-
     lange, at ejeren betaler den forøgelse af anlægsbidragene, der svarer til ændringen. det
     medfører ikke nogen ændring i tidligere betalte anlægsbidrag, at lejlighederne i en ejen-
     dom ændres til ejerlejligheder. vandforsyningen kan forlange nyt anlægsbidrag i for-
     bindelse med væsentlig nyinvestering i vandforsyningsanlægget, medmindre andet
     fremgår af selskabets vedtægt.
     …
     16. takster.
     takster for anlægsbidrag og driftsbidrag m.v. fastsættes af vandforsyningen med kom-
     munalbestyrelsens godkendelse. taksterne bekendtgøres i et takstblad, der vederlagsfrit
     udleveres fra vandforsyningen.
     …”
af vandforsyningens takstblad 2007 fremgår bl.a.:
     ”1. tilslutningsbidrag:
     1.1 bidrag til hovedanlæg                           kr. 4.500,00
     1.2 bidrag til forsyningsledninger                  kr. 11.200,00
     1.3 bidrag til stikledninger                        kr. 9.250,00
     1.4 tilslutningsbidrag kan reguleres hvert år efter foregående års december nettoprisin-
     deks.
     1.5 vedr. nyudstykninger, samt sikkerhed for betalingen ved nyanlæg se ”vandforsy-
     ningsregulativ for andelselskabet hasmark strands vandforsyning”.
     …
     6. godkendelse:
     6.1 dette takstblad er gældende for kalenderåret 2007.”
takstblad 2007 indeholdt ikke en bestemmelse svarende til punkt 1.4 i takstblad 2008.
af vandforsyningens takstblad 2008, der er godkendt af nordfyns kommune den 26. juni
2008, fremgår bl.a.:
     ”1. tilslutningsbidrag:
     1.1 bidrag til hovedanlæg                           kr. 4.600,00
     1.2 bidrag til forsyningsledninger                  kr. 11.500,00
     1.3 bidrag til stikledninger                        kr. 9.500,00
     1.4 institutioner og erhverv betaler grundtilslutning for en ejendom samt forhøjet til-
     slutningsbidrag efter en fordelingsnøgle, hvor forbrug over 500 m3/år for hver 250 m3
     afregnes med et beløb, som svarer til summen af de under pkt. 1.1 og 1.2 anførte beløb.
     merforbrug i forhold til tidligere betalt tilslutningsbidrag afregnes på samme måde.
     1.5 tilslutningsbidrag kan reguleres hvert år efter foregående års december nettoprisin-
     deks.
                                                - 5 -
      1.6 vedr. udstykninger, samt sikkerhed for betalingen ved nyanlæg se ”vandforsy-
      ningsregulativ for andelselskabet hasmark strands vandforsyning”.
      1.7 efter betaling af tilslutningsbidrag modtager hver ejendom et andelsbevis, p.t. ly-
      dende på kr. 4.500,-
      …
      6. godkendelse:
      6.1 dette takstblad er gældende for kalenderåret 2008.”
af den vejledende udtalelse af 30. marts 2010 fra miljøministeriet, by- og landskabsstyrel-
sen, der er gengivet i uddrag i byrettens dom, fremgår yderligere bl.a.:
      ”spørgsmål 6.
      er det et lovgivningskrav, at vandværkets takster fremgår af takstbladet?
      ad. 6).
      der er i lovgivningen ikke fastsat et krav om, at kommunalbestyrelsens godkendte tak-
      ster skal fremgå af takstbladet.
      vandværkets takster bør fremgå af forsyningens takstblad. vandforsyningslovens § 55,
      stk. 1, fastslår, at der for ethvert alment vandforsyningsanlæg skal udfærdiges et regula-
      tiv, som skal indeholde oplysninger om retten til forsyning, at forbruget skal måles ved
      vandmålere og om grundejerens forpligtelser med hensyn til vandindlæggene. herud-
      over kan regulativet endvidere indeholde bestemmelser af almindelig betydning for
      vandforsyningen. miljøstyrelsens vejledning nr. 4 af 2003 ”normalregulativ for private
      vandforsyninger”, som er en anbefaling for, hvilke bestemmelser et regulativ bør inde-
      holde. med hensyn til takster og takstblade henvises der til kapitel 2 ”vandforsyningens
      styrelse”, afsnit 2.3.
      spørgsmål 7.
      hvad er kravene til udformning af takstblade, og hvordan er takstbladene tiltænkt an-
      vendt af lovgiver?
      ad. 7).
      ved lov nr. 460 af 12. juni 2009 er der i vandforsyningsloven indført en bestemmelse,
      hvorefter miljøministeren kan fastsætte regler om opbygning af vandforsyningsanlæg-
      genes takstblade. der er den 30. marts 2010 ikke fastsat sådanne regler.
      takstblade skal overordnet fungere som informationsmateriale til forsyningens forbru-
      gere. her kan forbrugerne orientere sig om, hvilke takster kommunalbestyrelsen har
      godkendt for den pågældende vandforsyning. mange vandforsyninger offentliggør
      takstblade på deres hjemmeside eller udleverer dem vederlagsfrit ved efterspørgsel.”
retsgrundlag
af den dagældende vandforsyningslov, jf. lovbekendtgørelse nr. 71 af 17. januar 2007, frem-
går bl.a.:
                                              - 6 -
     ”§ 53. kommunalbestyrelsen fastsætter anlægs- og driftsbidrag ved levering af vand fra
     den kommunale vandforsyning. anlægs- og driftsbidrag til andre almene vandforsy-
     ningsanlæg skal godkendes af kommunalbestyrelsen i den kommune, hvor vandet for-
     bruges, efter indstilling fra anlæggets ejer. for private almene vandforsyningsanlæg kan
     kommunalbestyrelsen træffe bestemmelse om forhøjelse af visse former for bidrag, hvis
     forhøjelsen er en nødvendig følge af, at kommunalbestyrelsen har nægtet at godkende
     forhøjelsen af andre former for bidrag.
     stk. 2. …
     …
     § 55. for ethvert alment vandforsyningsanlæg skal der udfærdiges et regulativ, som skal
     indeholde nærmere regler om retten til forsyning fra forsyningsledningerne, herunder
     om forbruget skal måles ved vandmålere, og om grundejernes forpligtigelser med hen-
     syn til vandindlæg. regulativet kan endvidere indeholde andre bestemmelser af almin-
     delig betydning for vandforsyningen.
     stk. 2. for kommunale vandforsyningsanlæg udfærdiges regulativet af kommunalbesty-
     relsen.
     stk. 3. for almene vandforsyningsanlæg, der forestås af staten, udfærdiges regulativet af
     vedkommende minister.
     stk. 4. for andre almene vandforsyningsanlæg skal regulativet udfærdiges af kommu-
     nalbestyrelsen efter forudgående forhandling med anlæggets ejer. regulativet for anlæg,
     der ejes af et andelsselskab eller interessentskab, kan indeholde bestemmelser om for-
     brugernes medlemskab.
     stk. 5. miljøministeren kan udarbejde normalregulativer.
     …”
af normalregulativ for private vandforsyninger, jf. miljøstyrelsens vejledning fra februar
1981, fremgår bl.a.:
     1. indledende bestemmelser.
     …
     1.2. bestemmelserne om fastsættelse af anlægs- og driftsbidrag har hjemmel i vandfor-
     syningslovens § 53, stk. l. anlægsbidrag omfatter bidrag til hovedanlæg, bidrag til for-
     syningsledningsnet og bidrag til stikledning. driftsbidrag kan omfatte fast afgift og af-
     gift pr. m3 leveret vand. bidragene fremgår af vandforsyningens takstblad.
     …
     3. ret til forsyning med vand.
     3.1. enhver ejer, hvis ejendom kan forsynes med vand fra en forsyningsledning, der fø-
     rer forbi eller ind over ejendommen, har ret til forsyning med vand til almindelig hus-
     holdningsbrug, til almindeligt landbrug (herunder ikke markvanding) og til anden er-
     hvervsvirksomhed, når denne anden erhvervsvirksomhed benytter vand i mindre om-
     fang.
     indlæggelsen af og forsyningen med vand sker mod betaling af anlægsbidrag og drifts-
     bidrag og iøvrigt på de vilkår, som er fastsat i regulativet og selskabets vedtægt.
     3.2. vandforsyningen bestemmer, i hvilket omfang der kan leveres vand til erhvervs-
     virksomhed, som benytter vand i større omfang, og vand til sprinkleranlæg til brand-
     slukningsformål. vandforsyningen fastsætter i hvert enkelt tilfælde vilkårene for en så-
     dan levering.
                                               - 7 -
      3.3. etablering af vandindlæg fra vandforsyningen som reserve for en ejendoms eget
      vandindvindingsanlæg kan normalt ikke ventes tilladt.
      vandforsyningen kan dog i undtagelsestilfælde tillade etableringen på særlige vilkår.
      3.4. hvis forudsætningerne for de fastsatte og betalte anlægsbidrag ændres ved senere
      om- eller tilbygning eller ændret anvendelse af ejendommen, kan vandforsyningen for-
      lange, at ejeren betaler den forøgelse af anlægsbidragene, der svarer til ændringen. det
      medfører ikke nogen ændring i tidligere betalte anlægsbidrag, at lejlighederne i en ejen-
      dom ændres til ejerlejligheder. vandforsyningen kan forlange nyt anlægsbidrag i for-
      bindelse med væsentlig nyinvestering i vandforsyningsanlægget, medmindre andet
      fremgår af selskabets vedtægt.
      …
      16. takster.
      takster for anlægsbidrag og driftsbidrag m.v. fastsættes af vandforsyningen med kom-
      munalbestyrelsens godkendelse. taksterne bekendtgøres i et takstblad, der vederlagsfrit
      udleveres fra vandforsyningen.
      …”
af normalregulativ for private vandforsyninger, jf. miljøstyrelsens vejledning nr. 4/2003,
fremgår bl.a.:
      ”2 vandforsyningens styrelse
      …
      2.3 takster for anlægsbidrag, driftsbidrag og for etablering af midlertidige vandleve-
      rancer m.v. fastsættes af vandforsyningen, men skal godkendes af kommunalbestyrelsen
      i den kommune, hvor vandet forbruges, jf. vandforsyningslovens § 53.
      de godkendte takster bekendtgøres i et takstblad, der vederlagsfrit udleveres af vandfor-
      syningen.
      …
      12      anlægsbidrag
      12.1 anlægsbidraget omfatter et bidrag til vandforsyningens hovedanlæg, et bidrag til
      forsyningsledningsnettet og et bidrag til stikledning. bidragene skal fremgå af vandfor-
      syningens takstblad. anlægsbidrag for ejendomskategorier m.m., som undtagelsesvis
      ikke fremgår af takstbladet, skal godkendes af kommunalbestyrelsen.
      …
      12.8 hvis der på en ejendom sker en stigning i vandforbruget, således at forudsætnin-
      gerne for det fastsatte og betalte anlægsbidrag ændres, f.eks. som følge af en senere om-
      eller tilbygning eller en ændret anvendelse, kan vandforsyningen forlange, at ejeren be-
      taler den forøgelse af anlægsbidraget til hovedanlæg og forsyningsledningsnet, som sva-
      rer til ændringen. det medfører ikke nogen ændring i tidligere betalte anlægsbidrag, når
      f.eks. at lejlighederne i en ejendom ændres til andels- eller ejerlejligheder, eller at væ-
      relser på plejehjem ombygges til plejelejligheder.”
højesterets begrundelse og resultat
sagen angår, om andelsselskabet hasmark strands vandforsyning (vandforsyningen) var
berettiget til den 28. juli 2008 at opkræve et supplerende tilslutningsbidrag (anlægsbidrag) på
644.000 kr. hos hasmark strand feriepark aps (ferieparken).
                                                - 8 -
for højesteret er spørgsmålet alene, om vandforsyningen har kunnet opkræve det supple-
rende anlægsbidrag hos ferieparken enten med hjemmel i punkt 3.4 i vandforsyningens re-
gulativ fra 1995 på grundlag af ferieparkens om- og tilbygninger samt ændrede anvendelse af
ejendommen eller med hjemmel i punkt i punkt 1.4 i vandforsyningens takstblad for 2008 på
grundlag af stigningen i ferieparkens vandforbrug i årene før 2008.
tre dommere – lene pagter kristensen, niels grubbe og jon stokholm – udtaler:
ferieparken foretog i årene 2003-2007 om- og tilbygninger og ændrede ejendommens anven-
delse, således at den fremstod som en væsentligt udvidet campingplads med hytter, restaurant,
supermarked samt tropisk vandland og udendørs badeland. der er enighed mellem parterne
om, at forudsætningerne for de tidligere betalte bidrag til vandforsyningen dermed var æn-
dret, og at betingelserne i regulativets punkt 3.4 således var opfyldt.
vi finder, at vandforsyningen herefter var berettiget til i medfør af punkt 3.4 at kræve, at fe-
rieparken betalte den forøgelse af anlægsbidragene, der svarede til ændringen. et krav herom
skulle i givet fald godkendes af kommunen i medfør af den dagældende vandforsyningslovs §
53, stk. 1, 2. pkt. et sådant krav havde hjemmel i vandforsyningsloven og regulativet, der var
godkendt forud for ændringerne i ejendommens indretning og anvendelse, og det var efter
vores opfattelse ikke en betingelse for en opkrævning af supplerende anlægsbidrag, at op-
krævningen skete på grundlag af på forhånd fastsatte takster. den dagældende vandforsy-
ningslov stiller ikke krav om, at supplerende anlægsbidrag fremgår af et takstblad, og det er
da også udtrykkeligt forudsat i punkt 12.1 i normalregulativet fra 2003, at anlægsbidrag, som
undtagelsesvis ikke fremgår af takstbladet, kan opkræves, hvis de godkendes af kommunen.
vandforsyningens regulativ angav i punkt 1.2 og 16, at anlægsbidrag fremgår af vandforsy-
ningens takstblad, men dette er ikke til hinder for, at økonomiske vilkår, herunder anlægsbi-
drag, i særlige situationer fastsættes ”i hvert enkelt tilfælde”, jf. punkt 3.2. dette var da også
forud for 2008 forudsat i vandforsyningens takstblads punkt 1.5, der for så vidt angår nyud-
stykninger henviste til regulativet, se f.eks. takstbladet for 2007. vi finder, at også regulativets
punkt 3.4 åbnede mulighed for individuelt fastsatte anlægsbidrag.
                                               - 9 -
vandforsyningen valgte imidlertid ikke at gå frem efter regulativets punkt 3.4 ved at beregne
en forøgelse af anlægsbidragene for ferieparken svarende til de ændrede forudsætninger og
forelægge denne for kommunen til godkendelse.
vandforsyningen vedtog i stedet en ændring og supplering af takstreguleringen ved fastsæt-
telsen af taksterne for 2008, hvorefter erhverv skulle betale forhøjet tilslutningsbidrag under
hensyn til vandforbrug, og hvorefter merforbrug i forhold til tidligere betalt tilslutningsbidrag
skulle afregnes på samme måde, jf. punkt 1.4 i takstbladet for 2008. uanset at disse nye tak-
ster muligt havde samme sigte som bestemmelsen i regulativets punkt 3.4, var både betingel-
ser og beregningsmåde anderledes. de nye takster var efter takstbladets punkt 6.1 gældende
for kalenderåret 2008 og ville således gælde merforbrug i 2008, men der var ingen bestem-
melse i takstbladet om, at de tillige skulle gælde i tilfælde, hvor merforbruget var realiseret
forud for dette år. der foreligger da heller ikke oplysninger om, at kommunen ved sin stil-
lingtagen til de nye takster skulle have godkendt, at de blev bragt i anvendelse i et tilfælde
som det foreliggende, hvor merforbruget var realiseret i tidligere år. opkrævningen af det
forhøjede tilslutningsbidrag skete ved brev af 28. juli 2008 med henvisning til punkt 1.4 i
takstblad 2008 på grundlag af et årsforbrug, der allerede var realiseret forud for 2008. vi fin-
der, at der ikke i takstbladet var hjemmel for en sådan opkrævning med tilbagevirkende kraft,
uanset at et beløb – muligvis i samme størrelsesorden – kunne være opkrævet med kommu-
nens godkendelse i medfør af regulativets punkt 3.4.
med denne begrundelse stemmer vi for at tage ferieparkens påstand om stadfæstelse til følge.
dommerne oliver talevski og jens kruse mikkelsen udtaler:
efter den dagældende bestemmelse i vandforsyningslovens § 53, stk. 1, 2. pkt., skal bl.a. an-
lægsbidrag godkendes af kommunalbestyrelsen.
det supplerende anlægsbidrag på 644.000 kr., som vandforsyningen har opkrævet hos ferie-
parken, er fastsat på grundlag af et vandforbrug, der allerede var realiseret forud for 2008.
opkrævningen er sket med hjemmel i punkt 1.4 i takstbladet for 2008. dette takstblad, som
kommunen godkendte i slutningen af juni 2008, gælder alene for kalenderåret 2008, jf. takst-
bladets punkt 1.6.
                                               - 10 -
vi er herefter enige med flertallet i, at takstbladet for 2008 ikke giver hjemmel til at opkræve
det supplerende anlægsbidrag med tilbagevirkende kraft, dvs. for et vandforbrug, der er reali-
seret før 2008.
vandforsyningen anmodede ikke kommunen om at godkende opkrævning af det supplerende
anlægsbidrag alene med hjemmel i punkt 3.4 i vandforsyningens regulativ for 1995, og
kommunen har derfor ikke taget stilling hertil. allerede som følge heraf kan regulativets
punkt 3.4 ikke anvendes som hjemmel til opkrævning af det supplerende anlægsbidrag.
vi har herefter ikke anledning til at tage stilling til den hypotetiske situation, om kommunen i
denne sag kunne (og ville) have godkendt opkrævning af et supplerende anlægsbidrag alene
med hjemmel i regulativets punkt 3.4.
med denne begrundelse stemmer også vi for at tage ferieparkens påstand om stadfæstelse til
følge.
                                      thi kendes for ret:
landsrettens dom stadfæstes.
i sagsomkostninger for højesteret skal andelsselskabet hasmark strands vandforsyning in-
den 14 dage efter denne højesteretsdoms afsigelse betale 50.000 kr. til hasmark strand ferie-
park aps. beløbet forrentes efter rentelovens § 8 a.
